Goran Čengić
<s>Goran Čengić (Sarajevo, 1946. – Sarajevo, 14. juna 1992.) bio je jugoslavenski i bosanskohercegovački rukometaš i reprezentativac SFR Jugoslavije.</s><s>Rođen je u Sarajevu, gdje je i započeo rukometnu karijeru (RK Bosna, RK Mlada Bosna), a kasnije je igrao još i za Crvenu zvezdu.</s><s>Sredinom 1992. godine, Čengić je tragično ubijen od strane Veselina Vlahovića, nakon što je stao u obranu svog susjeda, Husniju Ćerimagića.</s>

<s>Rani život i rukometna karijera</s>

<s>Goran Čengić rodio se 1946. godine u Sarajevu.</s><s>Njegovi roditelji, Ferid (Fićo) i Nataša (djevojački Zimonjić), bili su partizani u Drugom svjetskom ratu.</s><s>Otac mu je bio prvi gradonačelnik Sarajeva nakon Drugog svjetskog rata, a kasnije je sedam godinja proveo na Golom otoku, jer je odbio naređenje partije da uhapsi svoje prijatelje.</s><s>Ime je dobio po Ivanu Goranu Kovačiću, uglednom hrvatskom pjesniku i istaknutom partizanu, kog su 1943. godine ubili četnici.</s><s>Bio je najstariji od trojice braće, a mlađa braća su mu bili Rodoljub (1956.) i Igor (1958.).</s><s>Obitelj Čenigć je stanovala u gradskoj četvrti Grbavica.</s>

<s>U mladosti se bavio rukometom, a 1963. godine, sa 17 godina, igrao je za ekipu RK Bosne, kada su nakon pobjede nad bjelovarskim Partizanom u produžecima osvojili prestižnu titulu u finalu Kupa Jugoslavije.</s><s>Paralelno s rukometom, Čengić je završio studije na Likovnoj akademiji u Sarajevu, smjer industrijski dizajn.</s><s>Oženio se Goranom i imao dva sina, Vladimira i Srđana.</s>

<s>Smrt</s>

<s>Dana 14. lipnja 1992. godine, kriminalac Veselin Vlahović ubio je Gorana Čengića u Sarajevu, nakon što je ovaj pokušao zaštiti svog starog susjeda, profesora Husniju Ćerimagića.</s><s>Goran je u to vrijeme boravio sam u ratnom Sarajevu; supruga je sa sinovima već bila otišla u Beograd, a Goran im se trebao uskoro pridružiti.</s><s>Prijatelji su mu savjetovali da s ulaznih vrata skine pločicu s natpisom Čengić i da stavi majčino djevojačko prezime, Zimonjić.</s><s>Čuvši da se nešto događa na stepeništu zgrade, otvorio je svoja vrata i, vidjevši naoružane muškarce kako odvode susjeda, povikao je na njih.</s><s>Vidjevši Čegnića, Vlahović ga je oteo i odveo, zajedno s Ćerimagićem.</s><s>Upucao ih je obojicu i bacio na smetlište.</s><s>Goran je umirao dva dana, a onda se ubojica, posumnjavši da je Goran živ, vratio i dokrajčio ga.</s><s>Goranovo tijelo je pronađeno nakon devet godina u jami ispod Trebevića i pokopano.</s>

<s>Reference</s>

<s>Vanjske veze</s>

<s>Jugoslavenski rukometaši
Bosanskohercegovački rukometaši
Žrtve ubistva
Biografije, Sarajevo</s>

